open-index/open-wikipedia-markdown huggingface dataset:
Umayya Abu-Hanna

**Umayya Abu-Hanna** (s. 17. maaliskuuta 1961 Haifa, Israel) on Israelissa syntynyt kirjailija, toimittaja ja entinen Helsingin kaupunginvaltuuston jäsen. Hän on Suomen kansalainen ja määrittelee itsensä suomenpalestiinalaiseksi.

Abu-Hanna asui Suomessa 30 vuotta vuodesta 1981 ja muutti Alankomaihin vuonna 2010. Abu-Hanna on kirjoittanut kaksi muistelmateosta sekä teoksen monikulttuurisuudesta.

## Elämä
Abu-Hanna syntyi vuonna 1961 Haifassa, Pohjois-Israelissa. Hänen perheensä oli ateistinen, mutta juuriltaan kristitty. Abu-Hanna opiskeli Haifan yliopistossa kunnes muutti Suomeen vuonna 1981. Abu-Hanna on kuvannut itseään ”suomenpalestiinalaiseksi”. Suomessa hän opiskeli Helsingin yliopistossa (1983–1990) ja Taideteollisessa korkeakoulussa, mistä hän valmistui vuonna 1992 taiteen maisteriksi.

Vuosina 1991–1995 Abu-Hanna työskenteli Ylen Radio Suomen toimittajana ja juontajana vuosina 1995–1996 *[[Ajankohtainen kakkonen|Ajankohtaisen kakkosen]]* toimittajana ja juontajana. Hän on myös kirjoittanut kolumneja *[[Vihreä Lanka|Vihreään Lankaan]]* (1991), *[[Anna (lehti)|Annaan]]* (1998), *[[Metro (lehti)|Metro-lehteen]]* (1999–2002), *[[Suomen Kuvalehti|Suomen Kuvalehteen]]* (2003) ja *[[Helsingin Sanomat|Helsingin Sanomiin]]* (2006–2007). Hän toimi vuosina 2002–2005 radio- ja tv-ilmaisun lehtorina Helsingin ammattikorkeakoulu Stadiassa.

Vuosina 2004–2006 Abu-Hanna oli Taiteen keskustoimikunnan jäsen. Hän työskenteli vuodet 2005–2010 Valtion taidemuseon monikulttuurisuusasiantuntijana ja vähemmistökoordinaattorina.

Abu-Hanna muutti joulukuussa 2010 Suomesta Amsterdamiin Alankomaihin. Kaksi vuotta myöhemmin *Helsingin Sanomissa* julkaistussa kirjoituksessa hän ilmoitti muuton syyksi suomalaisen yhteiskunnan rasismin, joka oli kohdistunut myös hänen kolmivuotiaaseen adoptiotyttäreensä. Kirjoitus herätti keskustelua ja muun muassa ''Ilta-Sanomien'' päätoimittaja Ulla Appelsin kritisoi Abu-Hannan negatiivista kuvaa Suomesta. Abu-Hannan vuoden lopussa julkaistusta kirjoituksesta tuli kahdessa päivässä *Helsingin Sanomien* verkkosivujen vuoden 2012 luetuin juttu.

## Poliittinen ura
Abu-Hanna toimi vuonna 1988 Helsingin yliopiston ylioppilaskunnan hallituksessa ja tuli samana vuonna valituksi myös Helsingin kaupunginvaltuustoon Vihreän liiton edustajana.

Abu-Hanna oli ehdolla vuoden 2004 europarlamenttivaaleissa saaden 12&nbsp;730 ääntä ja ollen vihreiden neljänneksi suosituin ehdokas. Hän oli ehdolla myös vuoden 2009 eurovaaleissa ja sai 8&nbsp;684 ääntä.

## Palkinnot
* Bonnierin journalistipalkinto 2002, vuoden 2001 paras journalistinen uudistus (kuuden pakolaistaustaisen toimittajan televisiotyön kurssi)
* Opetusministeriön Suomi-palkinto 2003
* Helsingin yliopiston Kristiinainstituutin Vuoden Kristiina -palkinto 2004
* Kansanvalistusseuran palkinto 2004
* Kalevalaisten naisten liiton Larin Paraske -palkinto 2008

## Teokset
* 
* 
* 
* *Alienin silmin – Helsinki ja Uusimaa muukalaisen kokemana.* Helsinki: Siltala, 2014.  .

## Lähteet

## Aiheesta muualla
* Umayya Abu-Hanna Kirjasampo.fi:ssä
An (jumala)

**An** oli sumerilaisessa mytologiassa taivaan henkilöitymä ja ylijumala, jumalten kokouksen puheenjohtaja. Sumeriksi hänen nimensä merkitsi "korkealla" tai "taivas", ja se kirjoitettiin nuolenpääkirjoituksessa samalla merkillä kuin sana "jumala" (dingir). Hänen puolisonsa oli tarujen mukaan joko Ki (maa) tai jumalatar Antum.  

Ania on alettu palvoa jo noin 3000 eaa., ja jumalan palvonnan tärkeimmäksi keskukseksi kohosi Uruk. An oli Enkin ja Enlilin lisäksi yksi sumerien kolmesta pääjumalasta. Mutta vaikka An oli useiden muiden kulttuurien taivaan jumalten tavoin jumalista ylin, hänellä oli kuitenkin vähäinen rooli Mesopotamian mytologiassa, hartaushetkissä tai palvontamenoissa. Hän oli kaikkien jumalten kuningas ja isä, mutta hän oli myös pahojen henkien ja demonien isä. Ihmisiä kohtaan An oli ankara ja lähetti heidän vaivoikseen muun muassa demoni Lamaštun ja kuoleman jumalatar Mamitun.

Alun perin An kuvattiin usein suureksi häräksi, mutta myöhemmin tämä ilmentymä erotettiin omaksi hahmokseen, Taivaan sonniksi Gugalannaksi, jonka An omisti. An lieneekin ollut alkujaan nimenomaan paimenten suojelusjumala. 

Anin uskottiin luoneen tähdet sotilaiksi, joilla hän tuhosi vihollisensa, ja näin hän oli tähtikuvioidenkin jumala. Lisäksi hänellä uskottiin olevan voima tuomita rikollisia. 

Babylonialaiset tunsivat Anin myöhemmin nimellä Anu, ja hän oli heille edelleen taivaan ylhäinen jumala, mutta hänen asemansa uskonnollisissa menoissa ei ollut enää yhtä keskeinen kuin sumerien aikana. Hurrilaiset pitivät Anua Alalun seuraajana. 

## Katso myös

*Dingir
*Enki
*Enlil

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Valdres

**Valdres** on Norjan alue, joka sijaitsee Opplandin maakunnassa, Beggnavassdraget-vuoren lähettyvillä. Valdresin kunnat ovat Nord-Aurdal, Sør-Aurdal, Øystre Slidre, Vestre Slidre, Vang ja Etnedal. Valdresissa asuu noin 18 000 asukasta. Tiheimmin asuttua aluetta on Fagernesin laakso. Tärkeimmät tieyhteydet ovat E16 ja RV51.

## Lähteet
Devil’s Path

**Devil's Path** on Dimmu Borgirin kesäkuussa 1996 julkaisema EP. EP:n nimikappale on myös Dimmu Borgirin ensimmäinen nauhoitettu kappale, joka on laulettu englanniksi. Yhtye on nauhoittanut kappaleen uudestaan, ja se löytyy levyiltä Puritanical Euphoric Misanthropia sekä World Misanthropy. Uusintaversiossa kitarasoolon soittaa Andy La Roque.

## Kappaleet
# 
# 
# 
# 

* Sävellykset: Silenoz & Shagrath, sanat: Shagrath
* Kappaleet 3-4 sävellykset & sanat : Celtic Frost

## Kokoonpano
* Shagrath – laulu, kitara, koskettimet
* Silenoz – kitara
* Tjodalv – rummut
* Nagash – bassokitara

## Aiheesta muualla
* 
*
Wilkesinmaan kraatteri

**Wilkesinmaan kraatteri** on joitakin satoja miljoonia vuosia sitten maahan osuneen, noin 50 kilometrin läpimittaisen asteroidin törmäyksestä syntynyt kraatteri Wilkesinmaalla, Etelämantereen itäosassa. Jäänalaisen kraatterin halkaisija on noin 480 kilometriä. Kraatterin päällä on nykyisin lähes kahden kilometrin paksuinen jääkerros. Kraatterin koordinaatit ovat 70 eteläistä, 120 läntistä. Kerrostumista ja geologisista muodostumista päätellen kraatterin ikä on 100–500 miljoonaa vuotta. Kraatteri on noin kaksi ja puoli kertaa isompi kuin Jukatanin niemimaalla sijaitseva Chicxulub-kraatteri.

Wilkesinmaan kraatterin synnyttäneen asteroiditörmäyksen epäillään olevan syynä permi- ja triaskauden väliseen suureen lajien joukkotuhoon, joka oli valtavin ainakin 500 miljoonaan vuoteen. Joukkotuhossa kuoli 95 prosenttia merien ja 70 prosenttia maa-alueiden elämistöstä. Kraatterin tehneen meteorin arvioidaan olleen halkaisijaltaan jopa noin 50 kilometriä, jolloin se olisi aiheuttanut suunnatonta tuhoa törmätessään maahan. Permikauden lopun katastrofi on puolestaan suurin tunnettu joukkotuho. Yhteys katastrofiin on kuitenkin vielä vain arvaus, koska kraatterin ikämääritys on toistaiseksi erittäin epätarkka. 

Kraatteri havaittiin Nasan GRACE-satelliitilla, kun sillä mitattiin painovoimakentän vaihteluja Etelämantereella. Paikalta paljastui maapallon vaipan aineen keskittymä, mikä viittasi johonkin suureen mullistukseen. Lopullinen varmuus kraatterista saatiin, kun painovoimakartan päälle sijoitettiin tutkakuva, josta erottuvat kallioperän kohoumat.

Törmäyksen uskotaan myös vaikuttaneen Gondwanan mantereen hajoamiseen sata miljoonaa vuotta sitten. On myös mahdollista, että törmäys ja seurannut kraatteri heikensivät alueen maankuorta niin paljon, että se nopeutti myöhemmin Australian ja Antarktiksen irtoamista suurmantereesta. 

## Katso myös

*Meteoriittikraatteri
*Permikauden joukkotuho

## Lähteet

## Aiheesta muualla

Englanniksi: 
*Wilkes Land crater
*Images of crater area Ohio State University
*Giant Crater Found: Tied to Worst Mass Extinction Ever Robert Roy Britt (SPACE.com) 01 June 2006 06:07 pm ET
*Giant meteor spawned Australian continent, scientists say AFP (ABC.net.au) 03 June 2006. 07:21am (AEST)
*Does a giant crater lie beneath the Antarctic ice? Nature.com, 2 June 2006.
Vaino

**Vaino** on Kansainvälisen rikostuomioistuimen Rooman perussäännössä määritelty rikos ihmisyyttä vastaan, joka tarkoittaa perusoikeuksien tahallista ja törkeää eväämistä kansainvälisen oikeuden vastaisesti ryhmän tai yhteisön ominaisuuksien vuoksi.

Vaino yhdistyy usein vihapuheeseen. Vihapuheella on ollut vainoissa erilaisia rooleja ja itse vainot ovat erilaisia, mutta on vaikea löytää vainoa, joka olisi kokonaan vailla vihapuhetta: "Stalinin vainot olivat tyystin toisenlaisia luonteeltaan kuin Hitlerin, vaikka molemmat päätyivät miljooniin ja taas miljooniin uhreihin. Hitler tarvitsi paljon enemmän vihapuhetta."

## Natsismi

Ehkä yksi tunnetuimmista modernin ajan esimerkeistä on natsi-Saksan juutalaisvaino. Valkoinen saksalainen valtaväestö lietsoi vihaa juutalaisia kohtaan ja käytti muun muassa rodullista, etnistä ja uskonnollista erilaisuutta verukkeena toimilleen. Juutalaisten katsottiin muun muassa edustavan alempaa rotua, jolla ei ollut ihmisarvoa samalla tavalla kuin valkoisilla saksalaisilla. Natsien luomien stereotypioiden ja näkemysten mukaan juutalaisten vähemmistöllä oli kuitenkin suurempi vaikutus yhteiskuntaan – erityisesti talouselämään – kuin enemmistönä olleiden saksalaisten. Myös Saksan tappiota ensimmäisessä maailmansodassa pidettiin juutalaisten (sekä kommunistien) syynä.

## Katso myös
* Kristittyjen vainot
* Noitavainot
* Vainoaminen

## Lähteet
Gilera

**Gilera** on italialainen moottoripyörävalmistaja , jonka perusti Giuseppe Gilera vuonna 1909 Milanossa.

Nykyään Gileran omistaa Piaggio (Vespa-skoottereiden tekijä), joka yllättäen sulki Gileran tehtaan Arcoressa vuonna 1993, lopettaen siellä olleen 84 vuotta jatkuneen moottoripyörien valmistuksen. Piaggio kuitenkin piti oikeudet Gilera-nimeen. Suomessa Gileraa maahantuo Oy Brandt Ab.

## Mallit

Gileran enduromopo-malleja ovat RCR ja SMT. Molemmat ovat samoja mopoja kuin Derbin vastaavat X-Race/X-Treme R ja SM -mallit. Erona mopoissa on ainoastaan ulkonäkö, eli ominaisuudet ja tekniikka ovat molempien valmistajien mopoissa samat.
Gilera Rk Cannibal sekä H@k ovat myös enduromopoja. Rk:ssa käytetään Morinin valmistamaa 49cc nestejäähdytteistä moottoria. ja h@k:ssa Rabasan kone, joka on myös Derbeissä. H@K:ssa ja RK:ssa on sähköstartti.

Muita malleja ovat kevytmoottoripyörä SC 125, moottoripyörän ja skootterin ominaisuuksia yhdistelevä DNA, jota on 50, 125 ja 180cm³:n versioina, skootterimallit Stalker, Nexus, Runner, typhoon joka on identtinen Piaggio typhoonin kanssa ja myös Ice, sekä myös harvinaisempi Gilera Gsm, joka on supermotard versio H@kista.

## Aiheesta muualla
*Gileran maailmanlaajuinen sivusto
*Gilera suomi 

## Lähteet
Luettelo rallin Suomen-mestareista

Tämä on luettelo **[[rallin SM-sarja]]n mestareista**. 

Vuoden 2008 jälkeen luokitukset muuttuivat A-ryhmässä sekä isossa ja pienessä N-ryhmässä. Sen jälkeen mestaruus on jaettu kahdessa luokassa: SM1-luokassa (tarkoittaa nelivetoisilla autoilla kilpailevia) ja SM2-luokassa (kaksivetoisilla autoilla kilpailevat kuljettajat). Vuodesta 2013 eteenpäin mestaruus on jaettu myös SM3-luokassa (kv-luokitusten ja -sääntöjen mukaisilla FIA R1 ja FIA R2 enintään 1600 cm3 autoilla), joka aiemmin kilpaili SM2:n sarjassa.

Muita ryhmiä ja luokkia ovat muun muassa Senior Cup ja Historic Trophy. Eräinä vuosina on annettu merkkimestaruus, jonka on sittemmin korvannut tallien mestaruus. Vuodesta 1971 lähtien mukana on ollut naisten sarjan palkinto ja vuodesta 1984 on ajettu juniorien sarjan palkinnosta.

## Mestarit

### 1959–1969

### 1970

### 1971–1975

### 1976–1978

### 1979–1982

### 1983

### 1984–1986

### 1987

### 1988

### 1989–2004

### 2005–2008

### 2009–2011

### 2012–2013

### 2014–2021

### 2022

### 2023–

## Lähteet

## Aiheesta muualla
* Ralli SM -sarjapisteet
Viljelyherkkusieni

**Viljelyherkkusieni** eli **herkkusieni** (*Agaricus bisporus*) on maailman viljellyin sieni, jota on viljelty Ranskassa jo 1700-luvulta saakka. Suomessa viljely aloitettiin 1940-luvulla. Villinä viljelyherkkusieni kasvaa Etelä-Euroopassa. Herkkusieni on tuoreena kiinteä ja sen malto on vaaleaa. Vanhetessaan herkkusienen heltat aukeavat ja niiden väri tummuu. Eri herkkusienilajien määritys on usein vaikeaa.

Maultaan viljelyherkkusieni on mieto ja hieman pähkinämäinen. Herkkusieni sopii monenlaiseen ruoanlaittoon.

## Herkkusienten viljely
Herkkusienet viljellään useimmiten kompostialustalla, jossa on lisäksi ravinteita ja mm. kipsiä. Valmiit kompostialustat ympätään eli niihin siirretään yleensä viljan jyvissä kasvatettua sienirihmastoa. Tässä rihmaston kasvuvaiheessa sopiva lämpötila on 24–26 astetta ja ilmankosteus 85–90&nbsp;%. Valaistusta ei tarvita.

Kun idätysvaihe (15–18 vrk) on ohi, alusta jäähdytetään vegetatiivisen kasvun pysäyttämiseksi ja sienten muodostumisen käynnistämiseksi. Sienet poimitaan lakkien läpimitan ollessa 2–3 cm. Ensimmäisen parin päivän satojakson jälkeen tulee viikon kuluttua uusi sato, joka on yleensä ensimmäistä suurempi. Sienistä kerätään myös kolmas sato.

Nykyisin Suomeen tuotavista herkkusienistä merkittävä osa tuodaan muualta, kuten esimerkiksi Liettuasta muun muassa halvempien tuotantokustannusten vuoksi.
Herkkusienien viljely on samankaltaista tarkoin valvottua tuotantoprosessia kaikille Suomessa myytäville herkkusienille.
Lämpötila, puhtaus ja ilmankosteus ovat tarkoin säädeltyjä tekijöitä kasvatushuoneissa, joihin ei saa päästä kasvatukseen kuulumattomia bakteereja tai homeitiöitä.

## Viljelyherkkusieni ruoanvalmistuksessa
Viljelyherkkusienet säilyvät parhaiten +2...+5 asteen lämpötilassa. Paperipussi suojaa haihtumiselta.

Ruskeissa herkkusienissä on suurempi kuiva-ainepitoisuus, joten ne menettävät vähemmän painostaan ruoanlaitossa. Herkkusieniä voi käyttää kypsennettynä muun muassa salaateissa, keitoissa, padoissa, kastikkeissa ja wokeissa. Herkkusienet, erityisesti portobellot, tulee aina kypsentää niiden sisältämien karsinogeenisten yhdisteiden hajottamiseksi.

Viljelyherkkusieni on ravintoarvoltaan vähäenergiainen, mutta sisältää monipuolisesti kivennäisaineita.

## Kuvia

Agaricus bisporus Zuchtchampignon2.jpg | Valkoinen Agaricus bisporus
Agaricus_bisporus_mushroom.jpg | Viljeltävä A. bisporus
Champignonnière Jodogne grotte Heyoule Eben Bassenge 01.jpg | Ruskea lajike, jota viljellään louhoksessa
Agaricus bisporus (Cup mushroom, doubled).jpg | Kaksi yhteenkasvanutta ruskeaa sientä

## Lähteet

## Aiheesta muualla
* Fineli: Herkkusienen ravintoainepitoisuudet 
* MushroomExpert: Agaricus bisporus 
* Food Component Database (FooDB): Common mushroom (''Agaricus bisporus'') 
* https://puutarha.net/artikkelit/herkkusieni/
* https://satokausi.fi/raaka-aineet/herkkusieni/
Douglas Fairbanks

**Douglas Fairbanks** (23. toukokuuta 1883 Denver, Colorado – 12. joulukuuta 1939 Santa Monica, Kalifornia) oli yhdysvaltalainen näyttelijä, käsikirjoittaja, ohjaaja ja tuottaja. Hän esiintyi mykkäelokuvan aikana useissa seikkailuelokuvissa, joista tunnetuimpia ovat *Zorron merkki* (1920), *Kolme muskettisoturia* (1921), *Robin Hood* (1922) ja *Bagdadin varas* (1924). Fairbanksin ensimmäinen vaimo oli Beth Sully ja heillä oli poika Douglas Jr. Fairbanks jätti vaimonsa alkaessaan seurustella Mary Pickfordin kanssa.  Hän oli naimisissa Pickfordin kanssa vuodet 1920–1936. 

Fairbanks oli Charles Chaplinin paras ystävä kuolemaansa saakka. Fairbanks, Chaplin ja ohjaaja D.W. Griffith perustivat United Artists -yhtiön, joka alkoi hoitaa hänen elokuviensa tuotantoa ja jakelua. Hän oli myös Oscar-palkintoja jakavan Yhdysvaltain elokuva-akatemian perustajajäsen. Kun äänielokuvat korvasivat mykkäfilmit, Fairbanks ei huolestunut, sillä hänellä oli kokemusta myös näyttelemisestä näyttämöllä. Fairbanksin äänielokuvista ei kuitenkaan tullut yhtä suuria menestyksiä kuin mykkäfilmeistä. 

## Lähteet

## Aiheesta muualla

* 
* Mykkäelokuvasivusto
Spybot – Search & Destroy

**Spybot – Search & Destroy** (**S&D**) on ilmainen vakoilu- ja mainosohjelmien poistotyökalu Microsoft Windows-laitteille. Se on saatavilla 24 eri kielellä, myös suomeksi.

SpyBot on tarkoitettu internet-selailussa mahdollisesti uhkaavien vaarojen torjuntaan. Haittaohjelmien lisäksi Spybot puhdistaa rekisterin ei-toivottavista evästeistä.

## Versiot
Spybot – Search & Destroy on saatavilla omaan käyttöön ilmaiseksi. Erillinen laajempi maksullinen versio on saatavilla ammattilaisille ja yrityskäyttöön. Maksullinen versio sisältää BitDefenderin moottorilla varustetun virustorjuntaohjelman.
 
## Lähteet

## Aiheesta muualla
* Viralliset sivut 
* Viralliset foorumit 
* Spybot-ohjeet
Halden

**Halden**, vuosina 1665–1928 **Fredrikshald**, on kaupunki Kaakkois-Norjassa. Siellä sijaitsee Tanskan Fredrik III:n mukaan nimetty Fredrikstenin linnoitus.

Vuoden 2023 alussa Haldenissa oli 31&nbsp;730 asukasta.

## Historia
Haldenin asutuskeskus oli 1500-luvulla puutavaran laivaussatama. Vuoden 1658 Roskilden rauhan se sai rajakaupungin aseman. 1665 kaupungille myönnettiin etuoikeuksia ja se sai nimen Fredrikshald.

Ruotsin kuningas Kaarle XII kuoli sotaretkellä Fredrikshaldissa 30. marraskuuta 1718 (gregoriaanisen kalenterin mukaan 11. joulukuuta).

## Media
Paikallislehti *[[Halden Arbeiderblad]]* ilmestyy neljästi viikossa.

## Urheilujoukkueita
* IK Comet (jääkiekko)
* Halden SK (suunnistus, hiihto ja pyöräily)

## Kuvia

Halden Fra Festningen.jpg|Haldenin kaupunkia.
Fredriksten fortress Norway seen from Halden harbor.jpg|Fredrikstenin linnoitus Haldenin satamasta nähtynä.
Halden stasjon 1 TRS.jpg|Haldenin rautatieasema.
Halden town hall.jpg|Haldenin kaupungintalo.
Halden Saugbruksforeningen Kaken IMG 8478.JPG|Paperitehdas.


## Tunnettuja henkilöitä

* Arnstein Arneberg (1882–1961), arkkitehti
* Oscar Borg (1851–1930), säveltäjä ja kapellimestari
* Harald Bothner (1850–1924), poliitikko
* Birger Braadland (1879–1966), poliitikko
* Cashmere Cat (s. 1987), DJ ja tuottaja
* Sven Elvestad (1884–1934), kirjailija
* Thomas Fearnley (1802–1842), taidemaalari
* Iver Huitfeldt (1665–1710), kommodori
* Henning Kvitnes (s. 1958), muusikko
* Arvid Johanson (1929–2013), poliitikko
* Peter Lorentzen (s. 1983), jääkiekkoilija
* Knut Nærum (s. 1961), koomikko
* Alvilde Prydz (1846–1922), kirjailija
* Anne Beathe Tvinnereim (s. 1974), poliitikko

## Lähteet

## Aiheesta muualla
Fagernes

**Fagernes** on kaupunki Norjassa. Vuonna 2014 siellä oli 1704 asukasta. Se on Valdresin alueen suurin asutuskeskus ja Nord-Aurdalin kunnan keskusta. Siellä sijaitsee Valdresin kansallismuseo, joka on yksi Norjan suurimmista ulkoilmamuseoista.

Fagernes sai kaupunkioikeudet vuonna 2007 150-vuotispäivänsä kunniaksi.

Fagernes on tärkeä matkailukeskus ja sieltä on hyvät liikenneyhteydet Osloon, Goliin, Jotunheimiin ja Vestlandetiin. Fagernesin lentoasema Leirin avattiin vuonna 1987.

Valdresin paikallissanomalehden pääkonttori sijaitsee Fagernesissa.

## Lähteet

## Aiheesta muualla

*Coast Air flies to and from Fagernes
Piaggio

**Piaggio** on etupäässä skoottereistaan kuuluisa yhtiö. Piaggio valmistaa myös autoja, moottoripyöriä, ja lentokoneita. 

## Tausta
Yhtiön perusti Rinaldo Piaggio vuonna 1884, ja se valmisti aluksi junien moottoreita ja vaunuja. 

Toisen maailmansodan aikana yhtiö keskittyi lentokoneiden valmistamiseen. Piaggion lentokonemoottoreita oli useissa italialaisissa sotilaslentokoneissa. Lentokonesuunnittelija Corradino D’Ascanio kunnostautui Vespan suunnittelijana sodan jälkeen. Vuonna 1946 yhtiö esitteli uutuuden, Vespa-skootterin, josta tuli yhtiön tunnetuin tuote ja tuotemerkki. Vespoja valmistettiin 10 vuoden sisällä yli miljoona kappaletta, ja sille omistettiin jopa postimerkki. Vespan pohjalta kehitettiin myös pientavaran kuljetukseen tarkoitettu kolmipyöräinen Ape.

Vuonna 1957 yhtiö valmisti Vespa 400:n, pienen henkilöauton. Vuonna 1964 kaksi jaostoa (ilmailu ja moottoripyörä) erosivat toisistaan ja muuttuivat kahdeksi itsenäiseksi yhtiöksi; ilmailujaosto sai nimeksi IAM Rinaldo Piaggion. Vuonna 1969 yhtiö osti Gileran.

## Nykyinen toiminta
Nykyään moottoripyöräyhtiötä kontrolloi hallintoyhtiö Imssi. Vuonna 2003 Piaggio myi 430&nbsp;000 ajoneuvoa, liikevaihtona 987,2 miljoonaa euroa. Se on maailman neljänneksi suurin moottoripyörävalmistaja, ja konserniin kuuluu nykyään seuraavat merkit:

* Aprilia
* Derbi
* Gilera
* Ligier
* Moto Guzzi
* Piaggio
* Vespa
* Laverda

Lentokoneyhtiö *Piaggio Aeroa* johtaa Piero Ferrarin perhe, joka yhä omistaa 10&nbsp;% kuuluisasta autojen valmistajasta Ferrarista. 

## Museo
1990-luvun alussa valmistui *Museo Piaggio*, missä on nähtävillä kaikki Vespan mallit, ja myös runsaasti erikoisuuksia. Yhtenä erikoisuutena on Dalín koristelema Vespa.

## Lähteet

## Aiheesta muualla

* Virallinen sivu
* Piaggion suomenkielinen kotisivu
Antonio Villaraigosa

**Antonio Ramon Villaraigosa** (s. 23. tammikuuta 1953) on Yhdysvaltain Kalifornian osavaltiossa sijaitsevan Los Angelesin kaupungin entinen pormestari. Hän edustaa Yhdysvaltojen demokraattipuoluetta.

## Elämä
Antonio Ramon Villar syntyi Boyle Heightsissa, Kaliforniassa 23. tammikuuta 1953 meksikolais-amerikkalaiseen perheeseen. 
Hän on ollut naimisissa Corina Villaraigosan (o.s. Raigosa) kanssa vuodesta 1987. Mennessään naimisiin pari vaihtoi sukunimensä yhdistelmäksi molempien sukunimistä, Villaraigosaksi. 

## Ura
Lukion jälkeen, käytyään *East Los Angeles Collegea* jonkin aikaa, Villaraigosa siirtyi UCLA:aan (*University of California, Los Angeles*), jossa hän suoritti alemman korkeakoulututkinnon historiassa. Villaraigosa opiskeli oikeustiedettä *People’s College of Law*ssa Los Angelesissa. 

Tämän jälkeen Villaraigosa on toiminut *United Teacher Los Angeles*in organisoijana sekä *American Federation of Government Employees*in ja *American Civil Liberties Union*in Los Angelesin osaston puheenjohtajana.

Vuonna 1994 Villaraigosa valittiin Kalifornian osavaltion lainsäädäntöelimen alahuoneen jäseneksi.
Jo vuonna 2001 Antonio Villaraigosa pyrki Los Angelesin pormestariksi, mutta vaalit voitti James Hahn. Kaksi vuotta vaalitappion jälkeen Villaraigosa sai kuitenkin Los Angelesin kaupungivaltuutetun paikan kaupunginhallituksessa, jossa hän edusti kaupungin 14. vyöhykettä.

Vuoden 2005 pormestarinvaaleissa Villaraigosa voitti silloisen viranhaltijan James Hahnin toisella äänestyskierroksella, ja 1. heinäkuuta vuonna 2005 hänestä tuli Los Angelesin 41. pormestari. Edellinen latinalaisamerikkalaisen syntyperän omaava Los Angelesin pormestari toimitti virkakautensa viimeisen vuoden vuonna 1872. Silloisen Los Angelesin asukasluku oli 6 000.

Villaraigosa pyrki Kalifornian kuvernööriksi vuoden 2018 vaaleissa, mutta jäi äänestyksen ensimmäisellä kierroksella kolmanneksi saaden noin 13 prosenttia äänistä.

## Lähteet
Strängnäs

**Strängnäs** on samannimisen Strängnäsin kunnan keskustaajama ja entinen kaupunki. Strängnäs sijaitsee Mälarenin etelärannalla Södermanlandin maakunnassa ja Södermanlandin läänissä. Lähimmät suuret kaupungit ovat lännessä Eskilstuna ja idässä Södertälje. Strängnäsin ja Södertäljen välissä sijaitsee myös entinen Mariefredin kaupunki, joka kuuluu nykyään samaa kuntaan kuin Strängnäskin.

Strängnäsissä sijaitsee Strängnäsin hiippakunnan piispanistuin. Strängnäsin tuomiokirkko edustaa goottilaista arkkitehtuuria.

Kustaa Vaasa valittiin Ruotsin kuninkaaksi Strängnäsin valtiopäivillä 1523.


Kuva:Strängnäs stad vapen.svg|Kaupungin vanha vaakuna, johon Strängnäsin kunnan vaakuna perustuu.
Kuva:Houses_in_Strängnäs.JPG|Vanhoja puutaloja taustallaan tuomiokirkko.
Kuva:Strangnas_kvarn.jpg|Västervikshamnenin satama-aluetta ja tuulimylly.


## Väestönkehitys

## Lähteet

## Aiheesta muualla
Metis (mytologia)

**Metis** () oli kreikkalaisessa mytologiassa Okeanoksen ja Tethyksen tytär, okeanidi  ja titaani, viisauden jumalatar sekä Zeuksen ensimmäinen vaimo. Metiksen tultua raskaaksi Zeus sai tietää Gaialta, että Metiksen lapsi tulisi syrjäyttämään Zeuksen. Tästä säikähtäneenä Zeus nielaisi Metiksen. Hän sai siitä kuitenkin   päänsäryn ja  pyysi seppäjumala Hefaistokselta apua. Hefaistos iski Zeusta päähän kirveellä, jolloin täydelliseen sotisopaan pukeutunut Athene syntyi Zeuksen päästä.

## Lähteet

* 

### Viitteet
Caravan (brittiläinen yhtye)

**Caravan** on brittiläinen progressiivisen rockin yhtye. Sen perustivat entiset Wilde Flowers -yhtyeen jäsenet David Sinclair, Richard Sinclair, Pye Hastings ja Richard Coughlan vuonna 1968. Yhtye ei ole saanut suurempaa kaupallista menestystä, mutta sitä pidetään yhtenä keskeisenä osana niin sanottua rockin Canterburyn koulukuntaa, joka sekoitti luontevasti yhteen psykedeelistä rockia ja jazzia. Koulukunnan muita tunnettuja yhtyeitä olivat muun muassa Soft Machine, Camel ja Gong.

Yhtye oli alun perin kotoisin Whitstablesta, Kentistä, läheltä Canterburyn kaupunkia, mutta muutti Lontooseen tehtyään lyhyen levytyssopimuksen Verve Records -levy-yhtiön kanssa. Yhtye siirtyi pian Decca Records -yhtiölle, jonka levymerkillä julkaistiin kriitikoiden arvostama albumi *[[In the Land of Grey and Pink]]* vuonna 1971. David Sinclair lähti yhtyeestä pian albumin jälkeen ja seuraavana vuonna yhtye hajosi. Hastings ja Coughlan kokosivat yhtyeen uudelleen ja uutena jäsenenä yhtyeeseen liittyi muun muassa alttoviulisti Geoffrey Richardson. Yhtye jatkoi uraansa, kunnes hajosi taas vuonna 1978.

Caravan on koottu yhteen vuosien aikana moneen kertaan ja se toimii edelleen esiintyvänä yhtyeenä. Richard Coughlan menehtyi keuhkokuumeeseen vuonna 2013.

## Diskografia

### Albumit
*
*
*
*
*
*
*
*
*
*
*
*
*
*
*

## Entiset jäsenet
*Richard Coughlan (rummut)
*Richard Sinclair (basso, laulu)
*Dave Sinclair (koskettimet)
*Steve Miller(koskettimet)
*Dave Austin(koskettimet)
*Stuart Evans (basso)
*John Perry (basso)
*Mike Wedgwood (basso)
*Dek Messecar (basso)
*Doug Boyle (kitara)
*Simon Bentall (koskettimet)
*Jimmy Hastings (huilu, saxofoni)

## Aiheesta muualla
*UK sivu
*Continental Caravan Campaign
*Caravan All Music Guidessa
Talos

**Talos** oli kreikkalaisessa mytologiassa Hefaistoksen luoma pronssinen jättiläinen, joka vartioi Europeta ja suojeli Kreetan rannikkoa. Hän heitteli rantaan yrittäviä suurilla kivillä tai poltti heitä kuumassa sylissään. Hänen ainoa haavoittuva kohtansa oli jalassa oleva suoni.

## Taloksen ulkonäkö
Taloksen kypärä muistutti Kreikan raskaasti suojattujen jalkaväen sotilaiden hopliittien kypärää. Taloksen metallikuori oli niin paksu, ettei se tarvinnut tavallista haarniskaa. Pitkät ja lihaksikkaat kokopanssariset käsivarret pystyivät tarttumaan kokonaisiin joukkueisiin ja murskaamaan ne kuoliaiksi. Taloksen nivelet kitisivät ja natisivat sen liikkuessa. Monille onnettomille uhreille sen natinat jäivätkin viimeiseksi kuulohavainnoiksi. Taloksen ainoa haavoittuvainen kohta oli niskasta nilkkaan asti ulottuva suoni, jota (useiden versioiden mukaan) pronssinen naula piti kiinni. Taloksen pronssinen rintapanssari oli kätevä vihollisia murskatessa tai polttaessa.

## Taloksen tuho
Taloksen asema Kreetan vartijana ei ollut uhattuna moneen vuoteen. Vain harvat miehet uskaltautuivat lähelle saarta kuultuaan tarinoita laivoista, jotka tämä armoton metallijättiläinen murskasi kivittämällä. Epäonnekseen Talos ei osannut varoa Argo-laivan tuomia uljaita argonautteja, joita johti Iason. Seikkailijoiden mukana oli noita Medeia, joka oli jo auttanut Iasonia varastamaan kultaisen taljan. Argonauttien saapuessa saarelle Talos luonnollisesti hyökkäsi heidän kimppuunsa. Tämän kuolemasta on useita versioita. Ainakin kahdessa hänet tappaa Medeia, joka toisen version mukaan ensin hypnotisoi Taloksen ja sitten huijaa tätä vetämään naulan pois. Toisessa Medeia leikkaa suonen poikki ensin nukutettuaan Taloksen. Eräässä versiossa Herakleen ystävä Poias surmaa Taloksen nuolellaan.

## Elokuvissa
Talos saatiin elämään Ray Harryhausenin erikoisefekteillä vuoden 1963 elokuvassa *[[Taistelu kultaisesta taljasta (vuoden 1963 elokuva)|Taistelu kultaisesta taljasta]]*.

## Lähteet

* 

### Viitteet
Penthesileia

**Penthesileia** oli kreikkalaisessa mytologiassa amatsonien kuningatar ja Areen tytär. Hän lähti Hektorin kuoltua armeijansa kanssa Troijaan Priamoksen avuksi. Akhilleus haavoitti häntä taistelussa, mutta rakastui Penthesileian kauneuteen poistettuaan kuolevalta kypärän. 

## Lähteet

* 

### Viitteet
Porcupine Tree

**Porcupine Tree** on vuonna 1987 Isossa-Britanniassa, Hertfordshiren Hemel Hempsteadissa perustettu progressiivisen rockin, jonka keulahahmo ja perustaja on yhtyeen päälauluntekijä, laulaja-kitaristi-tuottaja Steven Wilson. Yhtyeen musiikissa ovat vuosien varrella yhdistyneet muun muassa progressiivinen rock, psykedeelinen rock, ambient ja metalli. Yhtye keskittyy albumikokonaisuuksien luomiseen, joissa eri kappaleet ovat yhteydessä toisiinsa.

Yhtyeen 1991 julkaistun esikoisalbumin, *[[On the Sunday of Life...]]* ja muiden 1990-luvun julkaisujen myötä Porcupine Tree oli arvostettu yhtye erityisesti muusikkopiireissä. Yhtyeen 1990-luvun tuotanto on saanut hyvin paljon vaikutteita progerssiivisesta ja psykedeelisestä rockista, mutta yhtye on hyödyntänyt tuotannossaan myös elektronista musiikkia. 

2000-luvun myötä Porcupine Treen soundiin syntyi myös metallisempi sävy tuotannon ja ajoittain alemmas viritettyjen kitaroiden myötä. Yhtyeen kuudennella, vuonna 2000 julkaistulla albumilla *[[Lightbulb Sun]]* yhtyeen äänimaailma muuttui merkittävästi. Vuoden 2002 *[[In Absentia (albumi)|In Absentia]]* -albumi toi yhtyeelle siihen asti eniten menestystä suuren yleisön keskuudessa. Vuonna 2007 julkaistu *[[Fear of a Blank Planet]]* oli yhtyeen kaupallisesti menestyksekkäin albumi. Se sai myös Grammy-ehdokkuuden parhaasta surround-äänestä (”Best Surround Sound Album”).

Marraskuussa 2021 Porcupine Tree julkaisi ensimmäistä kertaa uutta musiikkia liki kahteentoista vuoteen. Yhtye julkaisi kesällä 2022 uuden albumin *[[Closure / Continuation]]* ja lähtee syksyllä 2022 Euroopan-kiertueelle.

## Esiintymiset Suomessa

Porcupine Tree on esiintyi Suomessa ensimmäisen kerran vuoden 2007 Ilosaarirockissa. Suomalaisyleisön sydämellinen vastaanotto teki Wilsoniin vaikutuksen, mikä johti myöhemmin esiintymisäänitteen julkaisemiseen kokonaisuudessaan nimellä *Ilosaarirock (Transmission 10.0)*. Onnistunut ensiesiintyminen poiki pian uusia konsertteja Suomeen. Joulukuussa 2007 yhtyeen oli määrä esiintyä Kulttuuritalolla, mutta konsertti siirrettiin suuren kysynnän takia Helsingin jäähalliin. Päivää myöhemmin Porcupine Tree esiintyi Tampereen loppuunmyydyllä Pakkahuoneella. Tämän jälkeen yhtyeen Suomen vierailut jatkuivat Turun Ruisrockissa 4. heinäkuuta 2008 ja Helsingin jäähallilla 21. lokakuuta 2009. Porcupine Treen piti alun perin esiintyä myös Ruisrockissa kesällä 2010, mutta konsertti peruttiin aikataulullisten ongelmien vuoksi.

## Jäsenet
* Steven Wilson – laulu, kitara, piano, kosketinsoittimet, basso, taustalaulu, tuotanto
* Richard Barbieri – syntetisaattori, kosketinsoittimet, mellotron
* Colin Edwin – basso
* Gavin Harrison – rummut, perkussiot
* John Wesley – taustalaulu ja kitara konserteissa

### Entiset jäsenet
* Chris Maitland – rummut ja lyömäsoittimet (1987–2002)

## Diskografia

### Studio- ja livealbumit
* 
* 
* 
* 
* 	(live)
* 
* 
* 
*  (live)
* 
*  (live)
* 
* 
* 

#### Rajoitetut painokset
* 
* 
* 
* 
* 
* 
* 
* 

### DVD:t
* 
* 

### Singlet ja EP:t
* 
* 
* 
* 
* 
* 
* 
* 
* 
*  (Saksa)
* 
* 

#### Rajoitetut painokset
* 
* 
* 
* 
* 
* 
* 
* 
* 
* 

## Lähteet

## Aiheesta muualla

* Virallinen sivusto 
* Myspace sivusto
Deifobos

**Deifobos** () oli kreikkalaisessa mytologiassa Priamoksen ja Hekaben poika. Hän oli myös naimisissa Helenan kanssa Parisin kuoltua. Troijan kukistuttua Menelaos surmasi hänet ja vei Helenan takaisin Spartaan.

## Lähteet

* 

### Viitteet
Äidinmaito

**Äidinmaito** on äidin **rintamaitoa** eli rintojen maitorauhasista erittyvää maitoa, joka on tarkoitettu ihmislapsen ensisijaiseksi ravinnoksi ensimmäisen elinvuoden ajan ja osaksi monipuolista ravintoa sen jälkeen. Lapsen ruokkimista rintamaidolla  suoraan nisästä kutsutaan imettämiseksi.

## Eritys
Äidinmaitoa alkaa erittyä rinnoissa raskauden alussa istukan synnyttyä, kun prolaktiinin määrä lisääntyy äidin veressä, estrogeenin ja keltarauhashormonin väärä vähenee, ja rintarauhanen kasvaa. Maidoneritystä nännistä stimuloi vauvan imevä suu.

## Koostumus
Rintamaidon koostumus on yksilöllistä, koska se heijastelee äidin syömän ravinnon koostumusta esimerkiksi rasvapitoisuuden, rasvahappokoostumuksen ja rasvaliukoisten vitamiinien määrän suhteen. Desilitra tavallista rintamaitoa sisältää keskimäärin noin 65 kilokaloria. Rintamaidon energiasta keskimäärin 47 prosenttia tulee rasvasta, 46 prosenttia hiilihydraatista ja 7 prosenttia proteiinista. Desilitrassa tavallista rintamaitoa on keskimäärin 51 mg suolaa, joka sisältää 20 mg natriumia. Kaliumpitoisuus on 21 mg/dl. Rintamaidossa on lehmänmaitoa enemmän kolesterolia. Suomalaisten äitien rintamaidossa ei ole yleensä riittävästi D-vitamiinia.

Muutamana synnytyksen jälkeisenä päivänä erittyvässä äidinmaidossa on erittäin paljon immunologisesti vaikuttavia aineita. Tässä maidossa on vain vähän laktoosia ja vähemmän kalsiumia ja kaliumia kuin myöhemmin erittyvässä tavallisessa rintamaidossa. Suolaa ja magnesiumia sen sijaan on enemmän. Rintamaidon sisältämät vasta-aineet suojaavat vauvaa infektioilta. Rintamaito sisältää myös oligosakkarideiksi kutsuttuja imeytymättömiä sokeriyhdisteitä, jotka saattavat suojata vauvoja sairauksia aiheuttavilta mikrobeilta.

Rintamaitoon erittyy myös imettäjän mahdollisesti käyttämiä lääkkeitä, joista imeväiseen päätyy keskimäärin alle yksi prosentti. Vastasyntyneen elimistön kyky käsitellä lääkeaineita on kuitenkin kehittymätön.

### Makroravinteet
Desilitra rintamaitoa (100 g) sisältää keskimäärin 7,4 grammaa hiilihydraattia (laktoosia), 3,5 grammaa rasvaa ja 1,1 grammaa proteiinia.

#### Hiilihydraatit
Rintamaidosta elimistöön imeytyvä hiilihydraatti koostuu maitosokerista eli laktoosista. 

#### Rasvahapot
Rintamaidon rasvahapoista tyydyttyneitä on 45 %, yksittäistyydyttymättömiä 40 % ja monityydyttymättömiä noin 15 %. Tyydyttyneen rasvan osuus ei riipu äidin ruokavaliosta. 

Rintamaito sisältää runsaasti imeväisikäisille välttämätöntä arakidonihappoa.

#### Proteiinit
Rintamaidon proteiineista noin 36 % on kaseiineja, toiset 36 % alfa-laktalbumiinia, noin 9 % immunoglobuliineja ja noin 18 % laktoferriiniä.

## Katso myös
* Äidinmaidonkorvike

## Lähteet

## Aiheesta muualla

* Äidinmaitoa keskoselle 
* Lisensiaattityö äidinmaidon koostumuksesta
Honda MBX

**Honda MBX** oli Hondan valmistama kaksitahtinen moottoripyörä. Sitä valmistettiin 50-, 80- ja 125-kuutioisena vuosina 1983–1986.

3-sylinterinen Honda MVX ja sen yksisylinterinen 125-kuutioinen pikkusisko 
MBX, olivat Hondan ensimmäisiä todellisia yrityksiä vallata 2-tahtisten moottoripyörämarkkinat 1980-luvun alussa. MBX 125 ei tullut Japanin markkinoille lainkaan, sen sijaan Euroopassa sitä myytiin melko hyvin, ei kuitenkaan yhtä paljon kuin Yamahan RD-sarjaa. MBX:n korvasi Hondan 125-kuutioisten katupyörien mallistossa Honda NS. 

## Teknisiä tietoja (MBX 125F)

*Sytytysjärjestelmä CDI
*Vaihteisto 6-nopeuksinen, ketjuveto
*Välityssuhde 3.0 (39/13)
*Akseliväli 131 cm
*Eturengas 80/100-16
*Takarengas 90/90-18
*Akku 12V / 5Ah
*Istuinkorkeus 76 cm

## Kirjallisuutta

* Honda Motor Co. - korjaamokäsikirja (pääversio): osanumero 62-KK4-00 ; kielivaihtoehtoja mm. 60- , 63-  ja 64- 
* Jeremy Churchill - Honda MBX/MTX 125 & MTX 200 Owners workshop manual, 1986

### Artikkeli
Tekniikan Maailma -lehden numerossa 2/1985 esitellään lopputulokset kolmen Suomessa aikanaan myydyimmän kevytmoottoripyörän 10 000 km:n ajotestin tuloksista. Testattavat pyörät olivat Honda MBX 125 F, Kawasaki AR 125 ja Yamaha RD 125 LC.

## Aiheesta muualla
*Motopalsta.com 
*Bikepics.com
Riippilänjärvi

**Riippilänjärvi** on Pirkanmaalla Sastamalassa Karkussa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa  Rautaveden aluetta.

## Maantiede
Järven pinta-ala on 70,0 hehtaaria ja sen pituus on 2,1 kilometriä ja leveys 700 metriä. Linnais ja Järventaustansaari jakavat järven kahteen osaan. Järven luusua sijaitsee järven lounaisrannalla, josta saa alkunsa 800 metriä pitkä Koskenoja, joka laskee Rautaveteen Äijärinlahdessa.

Järven rantaviiva on 7,4 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi peltoa tai golfkenttää. Järvi on keskellä Palvialan taajamaa ja asutusta on myös järven rannoilla.

Järven lounaisrannalla sijaitsee Lakeside Golf, kaakkoisrannalla Karkun harmaakivikirkko. Kaakkoisrantaa sivuaa kirkon luona Tampereen ja Porin välinen rautatie. Järven mukaan on nimetty lähistölle Riippiläntie ja Riippilänpolku. Riippiläntie on vanhan Turun ja Tampereen välisen valtatie 9:n osa.

## Historia
Ensimmäinen hakemus saada laskea järvi on vuodelta 1820. Vuonna 1852 tilanomistaja F.W.Caloander ja kumppanit hakivat lupaa kuivauttaa Riippilanjärven ja saivat siihen luvan vuonna 1857. Järvelle tehtiin vain pieni pinnanalennus vuonna 1868. Samoilla asioilla oli Eino Stark ja kumppanit, kun he vuonna 1922 hakivat lupaa laskea järveä ja saivat siihen luvan 1930.

## Lähteet
Joni Yli-Torkko

**Joni Yli-Torkko** (s. 14. huhtikuuta 1982 Lappeenranta) on suomalainen uransa lopettanut jääkiekkoilija, joka pelasi laitahyökkääjänä muun muassa kasvattajaseurassaan SaiPassa. Yli-Torkko oli työmyyrä ja osasi ärsyttää sekä taklata hyvin pienestä koostaan huolimatta.

## Ura
Yli-Torkko pelasi ensimmäiset ottelut kasvattajaseurassaan kaudella 2000–2001. Hän pelasi myös alle 20-vuotiaiden MM-kilpailuissa 2002, joista voitti pronssia. Ja samalla kaudella voitti myös A-nuorten SM-kultaa jossa teki finaalisarjan ratkaisevan maalin RL-kilpailussa. Siirtorajan kynnyksellä tammikuussa 2004 Yli-Torkko siirtyi puolustaja Antti Bruunin kanssa SaiPasta Rauman Lukkoon. Yli-Torkko suuntasi TPS:ään vuokralle tammikuussa 2006 loppukaudeksi ja sai jatkaa joukkueessa asenteensa vuoksi myös kaudella 2006–2007, jolloin teki yhden kauden piste-ennätyksensä (16 pistettä).

Yli-Torkko jäi kauden 2006–2007 jälkeen vapaaksi agentiksi ja haki alkukauden 2007–2008 pelituntumaa Suomi-sarjan Imatran Ketterästä. Lokakuussa 2007 hän palasi SaiPaan koeajan kautta, mutta kausi jäi vain yhdeksän ottelun mittaiseksi nilkkavamman vuoksi.

Kesällä 2008 Yli-Torkon munuainen leikattiin ja hän oli sivussa peleistä ison osan kaudesta 2008–2009, jolloin kärsi myös kylkivammasta ja puujalasta.

Syksyllä 2010 Yli-Torkko joutui nivus- ja lonkkaleikkaukseen, jota ennen hän ehti pelata vain yhden harjoituspelin Jukureita vastaan. Hän ei pelannut yhtään varsinaista ottelua kaudella 2010–2011.

Kesällä 2011 Yli-Torkko oli harjoitusvahvuudessa muutaman päivän ajan, mutta joutui lopettamaan jatkuvien kipujen takia. Hän joutuu todennäköisesti lopettamaan pelaajauransa

Yli-Torkko tunnetaan vastustajaa ärsyttävästä pelityylistä. Kim Hirschovits on nimennyt Yli-Torkon ärsyttävimmäksi vastustajaksi.

## Tilastot

## Lähteet
### Viitteet

## Aiheesta muualla
* Jatkoaika.com
Hevonen ja poika

**Hevonen ja poika** () on C. S. Lewisin kirjoittaman Narnia-sarjan viidentenä ilmestynyt osa. Se julkaistiin vuonna 1954 Pauline Baynesin kuvittamana. Aikajärjestyksessä *Hevonen ja poika* on sarjan kolmas osa. Lewisin muut nimiehdotukset kirjalle olivat ”Sastra ja pohjoinen”, ”Autiomaan tie Narniaan”, ”Arkkimaan Koor”, ”Hevonen varasti pojan”, ”Rajan yli” ja ”Riia-hevonen”. Muista Narnian tarinoista poiketen tässä kirjassa meidän maailmamme ihmisiä ei matkaa Narniaan. *Velhossa ja leijonassa* Narnian hallitsijoiksi tulleet Pevensien sisarukset ovat tosin edelleen Narniassa ennen paluutaan vaatekaapin kautta takaisin kotiin, ja he esiintyvät sivuhenkilöinä kirjan lopussa. Romaani julkaistiin suomeksi 1977 Kaarina Helakisan suomentamana.

## Juoni

Tapahtumat lähtevät liikkeelle Kalormenista, joka sijaitsee Narniasta etelään, suuren autiomaan takana. Sastra-poika asuu köyhän kalastajan luona, jota hän pitää isänään. Kalastaja ei ole kuitenkaan hänen oikea isänsä, vaan hän on pelastanut rantaan ajelehtineen pienen pojan. Eräänä päivänä tarkaani ilmaantuu heidän luokseen ja ilmoittaa haluavansa ostaa pojan. Kalastajan ja tarkaanin neuvotellessa hinnasta Sastra hiipii pois paikalta. Hän menee silittelemään tarkaanin hevosta, joka yllättäen ryhtyykin puhumaan. Hevonen on kaapattu Narniasta, eikä se ole ennen Sastran tapaamista paljastanut puhekykyään kenellekään. Sastra ja Riia-hevonen lähtevät yhdessä pakomatkalle kohti Narniaa. Matkalla he törmäävät toisiin karkulaisiin. Aravis on lähtenyt pakoon välttyäkseen pakkoavioliitolta ja myös hänen ratsunsa Hvinna on narnialainen puhuva hevonen. He matkaavat yhdessä Tasbaaniin, jossa heidän pitää pukeutua valepukuihin, jotta heitä ei tunnistettaisi. 

## Lähteet
Ovatio

**Ovatio** (lat., < *ovare*, riemuita) oli antiikin Roomassa kulkue, joka järjestettiin sodassa voiton saavuttaneen sotapäällikön kunniaksi, jos tämän saavutusta ei katsottu niin merkittäväksi, että sen takia olisi järjestetty triumfi, jota pidettiin juhlallisempana kuin ovatiota.

Toisin kuin triumfissa, viettäjä oli pukeutunut myrttiseppeleeseen ja kulki jalan tai ratsain huilun säestyksellä. Ovatio vietettiin Rooman sijaan Mons Albanuksella. Oikeuden sen järjestämiseen myönsi senaatti ja kustannukset maksoi viettäjä itse. Ovatio saatettiin myöntää triumfin sijaan esimerkiksi, jos sodassa ei ollut tapettu tarpeeksi vihollisia, muodollista sotaa ei ollut julistettu tai vastustajana ei ollut valtakunnan tasoinen organisaatio, vaan kyseessä oli esimerkiksi sisällissota tai kapina. Esimerkiksi Marcus Licinius Crassus vietti ovatiota kukistettuaan Spartacuksen johtaman orjakapinan.

## Aiheesta muualla
* 
* 
*
Laukaan kulttuuripalkinto

**Laukaan kulttuuripalkinto** on Laukaan kunnan myöntämä kulttuurialan palkinto, jonka sai ensimmäisenä kirjailija Harri Tapper vuonna 1985. Yksityishenkilön saama palkinto on suuruudeltaan 500 euroa, yhteisön palkinnon arvon ollessa 1000 euroa.

## Laukaan kulttuuripalkinnon saajat
*1985 Harri Tapper
*1986 Taimi Kananen ja Siiri-Elisa Nieminen
*1987 Airi Kiilavuori ja Luupäät ry.
*1988 Erkki Kauppinen ja Kuusan nuorisoseura ry.
*1989 Vehniän demokraattinen yhdistys ry.
*1990 Eino Kautto
*1991 Savion kesägalleria
*1992 Puustellin Työkylä
*1993 Laukaan teatteri
*1994 Musiikkikoulu Rauhala
*1995 Lapsikuoro Satakielet ja sen johtaja Päivi Rytkönen
*1996 Wojciech Toklowicz
*1997 Laukaan kyläkirjoille
*1998 Pentti Varkila
*1999 Eila Hammarén ja Martti Nikamaa
*2000 Wanhan Laukaan kotiseutuyhdistys
*2001 Laukaan Mieslaulajat 
*2002 Kuusaan Kanavateatteri
*2003 Martti Muurikainen
*2004 Liisa Valtonen
*2005 Sari Puttonen
*2006 Laukaan Lyömäsoitin Festivaali ry.
*2007 Laukaan Säästöpankin kulttuurisäätiö ja Solveig Hiltunen
*2018 Jonne Lehtonen
*2019 Improvisaatioryhmä Thö Säälittävät; minkä lisäksi Kulttuurin elämäntyö -palkinto Martti Hakkarainen
*2020 Radio Lievestuore

## Lähteet
Katy Towell

**Katy Towell** (s. 1. joulukuuta 1980) on yhdysvaltalainen graafinen suunnittelija, kirjailija ja kuvittaja. Hän asuu Los Angelesissa. Animaatiosarja *Childrin R Skary* on yksi hänen tunnetuimmista projekteistaan. 

## Childrin R Skary
Lista Towellin tekemistä lyhytanimaatioista, jotka kuuluvat *Childrin R Skary* -sarjaan.

* Stage Fright
* The Little Who Was Forgotten by Absolutely Everyone (Including the Postman)
* Candy
* When Genevieve ruled the world
* Cupid's last stand
* El Despertar
* The Black Halloween
* Ida's Luck 
* The Mockingbird Song

## Aiheesta muualla
*http://skary.net 
*http://www.katytowell.com 

## Lähteet
Whigit

**Whigit** oli Britannian liberaalipuolue vuosina 1688–1859. Tuolloin puolueet olivat lähinnä ryhmittymiä ja toinen suuri ryhmittymä oli konservatiivipuolue ”toryt”.

Whig-puolue voitti vuoden 1705 parlamenttivaalit ja sai enemmistön Englannin parlamentin alahuoneeseen. Huolimatta kuningatar Annan vastustuksesta whigien edustaja Sunderlandin jaarli Charles Spencer pääsi hallitukseen joulukuussa vuonna 1706. 1800-luvulla puolue vastusti orjuutta ja vaati vapaakauppaa, äänioikeuden laajentamista ja parlamentin valtaa yli monarkin. Se vastusti itsevaltiutta ja kannatti perustuslaillista hallintoa, klassista liberalismia, radikalismia ja laillisuusperiaatetta.

Loppuvaiheessa whigien kannatus tuli muun muassa liike-elämältä, toryjen muun muassa aatelisilta maanomistajilta ja hovin piiristä.

Viljalakien (1815–1846) vastaisen taistelun seurauksena konservatiivipuolue hajosi ja sen vapaakauppasiipi liittyi vähitellen whigien ja vapaakauppaa vaatineen radikaaliryhmittymän kanssa yhteen Liberaalipuolueeksi, josta käytettiin ensi kertaa tätä nimeä vuonna 1839, vaikka sen virallisen perustamisen lasketaan tapahtuneen vasta 1859.

## Puolueen synty
Whig-puolue syntyi vuoden 1688 vallankumouksen aikana, kun Stuartit karkotettiin ja valtaistuimen viholliset saivat pilkkanimekseen *whig* – gaelin karjan- tai hevosenajajaa tarkoittavasta sanasta *whiggamor*, jota käytettiin eräästä Länsi-Skotlannin talonpoikaiskapinallisten ryhmästä.

Whigit halusivat Yorkin herttuan kieltämistä valtaistuimelta, koska hänet yhdistettiin yksinvaltiuteen. Toryt puolestaan vastustivat tätä. Whigit olivat etupäässä suuraatelia, rikkaita kauppiaita ja ei-anglikaaneja, kun taas toryt edustivat maa-aatelia ja Englannin kirkkoa.

Whigit olivat vallassa vuosien 1688–1689 mainion vallankumouksen jälkeen sekä Yrjöjen aikana 1714–1761.

## Katso myös
*whig-historia

## Lähteet
Sini (nimi)

**Sini** on suomalainen naisen nimi, joka on syntynyt lyhentymänä nimestä Sinikka. Sini-nimeä on käytetty Sinikan hellittelynimenä. Molemmat nimet pohjautuvat värin nimeen sininen. Vuoden 2019 loppuun mennessä Sini on annettu nimeksi 9&nbsp;412 henkilölle, joista yli puolet on syntynyt 1980- ja 1990-luvuilla. Ennen vuotta 1920 nimeä ei ollut annettu kenellekään.

## Tunnettuja Sinejä
*Sini Alusniemi (s. 1981), maastohiihtäjä
*Sini Ariell, o.s. *Tarkkinen* (s. 1981), pin-up-malli, tatuointitaiteilija ja juontaja
*Sini Haataja (s. 1998), pesäpalloilija
*Sini Helminen (s. 1987), kirjailija
*Sini Hentilä, o.s. *Kiiski* (s. 1990), keihäänheittäjä
*Sini Hursti (s. 1984), Veikko ja Lahja Hurstin Laupeudentyön toiminnanjohtaja
*Sini Häkkinen (s. 1990), lentopalloilija
*Sini Ihamäki (s. 1991), jalkapalloilija
*Sini Jussila (s. 1995), kilpakävelijä
*Sini Jääskeläinen (s. 1978), seiväshyppääjä
*Sini Karjalainen (s. 1999), jääkiekkoilija
*Sini Kuutamo (s. 1995), uimari
*Sini Laaksonen (s. 1996), jalkapalloilija ja olympiamitalisti
*Sini Laitinen (s. 1992), tubettaja ja radiojuontaja
*Sini Lehtomäki (s. 1988), elokuva- ja televisiotuottaja
*Sini Lällä (s. 1994), korkeushyppääjä
*Sini Länsivuori (s. 1967), tanssitaiteilija
*Sini-Maria Makkonen, *Sini Sabotage* (s. 1980), räppäri ja DJ
*Sini Manninen (1944–2012), kuvataiteilija
*Sini Merikallio (s. 1977), avaruustutkija
*Sini Mikkola (s. 1982), kirkkohistorian tutkija ja yliopiston lehtori
*Sini Mononen (s. 1981), taiteen tutkija, musiikkitieteilijä ja kriitikko
*Sini Mäkelä (s. 2001), pesäpalloilija
*Sini Mäkinen (s. 2002), jalkapalloilija
*Sini Niinikoski (s. 2001), salibandyn pelaaja
*Sini Paananen, *Cindy Sun* (s. 1980), pornonäyttelijä
*Sini Paukkeri (s. 2001), ratakelaaja ja pyörätuolikoripalloilija
*Sini Pelkki (s. 1978), kuvataiteilija
*Sini Pyy (s. 1992), vammaisurheilija ja kelkkahiihtäjä
*Sini Rautavaara, laulaja ja pedagogi, säveltäjä Einojuhani Rautavaaran puoliso vuodesta 1984
*Sini Saarela (s. 1981), ympäristöaktivisti
*Sini Sanaslahti (s. 1995), kolmiloikkaaja ja pituushyppääjä
*Sini Silveri (s. 1987), runoilija
*Sini-Maaria Simonen (s. 1988), viulisti
*Sini Sovijärvi (s. 1952), toimittaja ja kieltenopettaja
*Sini Strander, pesäpalloilija
*Sini Terävä (s. 1984), poliitikko (Vihreä)
*Sini Uunila (o.s. Pöyry, ent. Latvala, s. 1980), moukarinheittäjä
*Sini Vahela, Miss Suomen perintöprinsessa 2006
*Sini Vasankari (s. 2000), salibandyn pelaaja
*Sini Vehviläinen (s. 1990), jalkapalloilija
*Sini Yasemin, *Siniyvsemin* (s. 1990), laulaja ja lauluntekijä

## Lähteet